**Zmluva o poskytnutí servisných služieb**

**pre zariadenia elektrickej požiarnej signalizácie a hlasovej signalizácie požiaru**

uzatvorená podľa ust. § 269 ods. 2 Obchodného zákonníka

(ďalej aj ako **„zmluva“**)

uzatvorená medzi zmluvnými stranami:

Obchodné meno: **Slovenská konsolidačná, a.s.**

Sídlo: Cintorínska 21, 814 99 Bratislava

IČO: 35 776 005

Zápis v registri: Obchodný register Mestského súdu Bratislava III, oddiel: Sa, vložka č.: 2257/B

Zastúpená : Mgr. Peter Egry, predseda predstavenstva

 JUDr. Denisa Vargová, podpredseda predstavenstva

(ďalej ako „**objednávateľ**“ alebo **„SK, a.s.“**)

a

Obchodné meno:

Sídlo:

IČO:

Zápis v registri:

(ďalej ako „**dodávateľ**“)

Objednávateľ a dodávateľ ďalej spolu aj ako „**zmluvné strany**“.

**Preambula**

Zmluvné strany uzatvárajú túto zmluvu na základe výsledkov verejného obstarávania zákazky malého rozsahu na poskytnutie služby, ktoré realizoval objednávateľ ako verejný obstarávateľ v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, a ktorej predmetom je „Elektrická požiarna signalizácia“. Zmluvné strany súčasne vyhlasujú, že táto zmluva je čo do vecných a právnych parametrov v súlade s požiadavkami predmetného verejného obstarávania.

**I.**

**Predmet zmluvy**

1. Dodávateľ sa zaväzuje vykonávať ročnú kontrolu (OPaOS) na zariadeniach elektrickej požiarnej signalizácie objednávateľa, ktoré sú uvedené v Prílohe č. 1 (ďalej len „EPS“), podľa ust. § 15 ods. 2 písm. d) vyhlášky Ministerstva vnútra SR č. 726/2002 Z. z., ktorou sa ustanovujú vlastnosti elektrickej požiarnej signalizácie, podmienky jej prevádzkovania a zabezpečenia jej pravidelnej kontroly (ďalej len „vyhláška č. 726/2002 Z. z,), a to **1x ročne**, podľa čl. IV bod 1. tejto zmluvy, pozostávajúcu z týchto úkonov:
* *kontrola funkčnosti náhradného napájacieho zdroja vrátane skúšobnej prevádzky elektrickej požiarnej signalizácie na náhradný napájací zdroj,*
* *kontrola funkčnosti ovládacích zariadení, zariadení zobrazujúcich jednotlivé stavy a doplňujúcich zariadení,*
* *kontrola povrchu a vnútorného priestoru vrátane jeho očistenia,*
* *kontrola utesnenia, vodičov, dotiahnutia spojov, poistkových vložiek, svorkovníc,*
* *kontrola jednotlivých funkcií zariadení vrátane dobíjania akumulátora,*
* *kontrola napätia dodávaného jednotlivými napájacími zariadeniami ovládacích zariadení a zariadení zobrazujúcich jednotlivé stavy a vstupného napätia hlásičových liniek pri pokojovom prúde,*
* *kontrola záložných akumulátorov pamäti RAM a záložných akumulátorov pre signalizáciu mimo prevádzky,*
* *kontrola prepojenia jednotlivých zariadení,*
* *kontrola hlásičov,*
* *kontrola funkčných parametrov hlásičov,*
* *vizuálna a mechanická kontrola pätice vrátane vyčistenia,*
* *vizuálna a mechanická kontrola senzoru hlásiča vrátane vyčistenia.*

*Výsledkom ročnej kontroly je Potvrdenie o vykonaní ročnej kontroly zariadenia EPS.*

1. Dodávateľ sa zaväzuje vykonávať štvrťročnú kontrolu na EPS podľa ust. § 15 ods. 2 písm. c) vyhlášky 726/2002 Z. z., a to **3 x ročne**, podľa čl. IV bod 2. tejto zmluvy, pozostávajúcu z týchto úkonov:
* *kontrola náhradného napájacieho zdroja,*
* *kontrola hlásičov,*
* *kontrola čistoty hlásičov a ich neporušenosti vrátane výmeny poškodených hlásičov a odstránenia povrchovej nečistoty,*
* *funkčná kontrola hlásičov,*
* *kontrola činnosti signálneho svietidla pripojeného na hlásič,*
* *kontrola uloženia záložných hlásičov vrátane dodržiavania zásad pri skladovaní a manipulácii s ionizačnými hlásičmi,*
* *funkčná skúška výstupov,*
* *kontrola ovládacích zariadení,*
* *kontrola zariadení zobrazujúcich jednotlivé stavy,*
* *kontrola doplňujúcich zariadení,*
* *kontrola zaznamenávania údajov v prevádzkovej knihe.*

*Výsledkom štvrťročnej kontroly je Zápis do knihy EPS, ktorého súčasťou je zápis o vykonaní kontroly.*

1. Dodávateľ sa zaväzuje vykonávať mesačnú kontrolu EPS podľa ust. § 15 ods. 2 písm. b) vyhlášky 726/2002 Z. z., a to **11  x ročne**, podľa čl. IV bod 3. tejto zmluvy, pozostávajúcu z týchto úkonov:
* *kontrola stavu spojov batérie a jej upevnenia,*
* *kontrola výstupov na ovládanie požiarno – technických zariadení a zariadení zobrazujúcich jednotlivé stavy,*
* *aktivácia jedného hlásiča (každý mesiac z inej zóny),*
* *aktivácia linky na prenos signálu do miesta s trvalou obsluhou..*

*Výsledkom mesačnej kontroly je Zápis do knihy EPS.*

1. V prípade, že sa počas doby trvania tejto zmluvy zmení legislatíva na periodicitu, resp. rozsah kontrol EPS, dodávateľ je povinný na takúto zmenu upozorniť objednávateľa a v súlade s platnou legislatívou zabezpečiť kontrolu EPS.
2. Dodávateľ sa zaväzuje vykonávať predmet zmluvy riadne, v dohodnutom termíne, v požadovanej kvalite a berie na seba plnú zodpovednosť voči príslušnej tretej osobe v prípade nevykonania predmetu zmluvy podľa bodov 1. až 3. tohto článku tejto zmluvy v zmysle príslušných právnych predpisov.

# II.

# Podmienky pre poskytovanie servisných služieb

1. S požiarnymi hlásičmi nesmie byť bez súhlasu dodávateľa manipulované, takým spôsobom, ktorý by znemožnil jeho riadnu prevádzku.
2. Pred vypojením zariadenia EPS z prevádzky musí objednávateľ upovedomiť dodávateľa.
3. Objednávateľ upovedomí dodávateľa okamžite o každej havárii, ktorá by mohla ovplyvniť funkciu zariadenia.
4. Prípadné nedostatky na zariadení spôsobené inak, než prevádzkou v predpokladaných podmienkach (vyššia moc, nedodržiavanie návodov, mimoriadne opatrenia, neoprávnený zásah, nesprávne zaobchádzanie) dodávateľ odstraňuje mimo rámec servisu.
5. V prípade havarijného zásahu pri neplánovej poruche je objednávateľ oprávnený vyzvať dodávateľa k odstráneniu poruchy do 24 hodín od jej nahlásenia objednávateľom.
6. Náhradné diely pre havarijné úkony počas doby platnosti tejto zmluvy zabezpečuje dodávateľ a budú fakturované na základe obojstranne odsúhlasenej cenovej ponuky podľa platných cenníkov výrobcov.
7. Odmena za prácu vykonanú na havarijnej oprave zariadenia EPS nie je zahrnutá v odmene za poskytnuté služby dohodnutej v čl. III. tejto zmluvy, a bude fakturovaná samostatne na základe obojstranne odsúhlasenej cenovej ponuky.
8. Porušenie povinností podľa bodov 6. a 7. tohto článku tejto zmluvy bude objednávateľ považovať za podstatné porušenie zmluvy.
9. Objednávateľ zaistí, aby výkon servisnej, resp. havarijnej služby nebol sťažovaný ani zdržovaný.

# III.

# Odmena za poskytnuté služby

1. Za vykonanie jednej (1) odbornej prehliadky a odbornej skúšky EPS **1x ročne** v rozsahu podľa čl. I. bod 1. tejto zmluvy sa objednávateľ zaväzuje zaplatiť dodávateľovi odmenu vo výške  **.................. eur bez DPH**.
2. Za vykonanie prevádzkového servisu EPS **3x ročne** v rozsahu podľa čl. I. bod 2. tejto zmluvy sa objednávateľ zaväzuje zaplatiť dodávateľovi odmenu za 1 (jeden) prevádzkový servis vo výške **...................... eur bez DPH**.
3. Za vykonanie mesačnej kontroly EPS **11x ročne** v rozsahu podľa čl. I. bod 3. tejto zmluvy sa objednávateľ zaväzuje zaplatiť dodávateľovi odmenu za 1 (jednu) mesačnú kontrolu **vo výške .......................... eur** **bez DPH**.
4. Dohodnutá výška odmeny zmluvy podľa tohto článku tejto zmluvy zahŕňa všetky náklady dodávateľa spojené s plnením predmetu zmluvy vrátane dopravy na miesto poskytnutia služby, okrem havarijných opráv a náhradných dielov pre havarijné opravy. Počet a typ zariadení uvedených v Prílohe č. 1 tejto zmluvy sa počas platnosti tejto zmluvy môže meniť, pričom odmena dohodnutá v tomto čl. III., v bodoch 1. až 3. sa nemôže meniť, a celková odmena za predmet zmluvy nesmie presiahnuť hodnotu .................... eur bez DPH.
5. K predmetným odmenám bude započítaná daň z pridanej hodnoty v súlade so zákonom č. 222/2004 Z. z. o dani s pridanej hodnoty v znení neskorších predpisov.
6. Objednávateľ sa zaväzuje zaplatiť dohodnutú odmenu dodávateľovi po vystavení dokumentácie o výsledku kontrol EPS v zmysle platnej legislatívy, a to na základe faktúry vystavenej dodávateľom. Odmena je splatná do 14 dní odo dňa doručenia faktúry objednávateľovi. Ak faktúra nebude vystavená v súlade s platnými právnymi predpismi a v súlade s touto zmluvou, je objednávateľ oprávnený v lehote splatnosti vrátiť ju dodávateľovi na prepracovanie. Vystavením a doručením novej faktúry začína plynúť nová lehota splatnosti a objednávateľ nie je v omeškaní so zaplatením faktúry. Fakturovaná cena sa považuje za zaplatenú dňom jej odpísania z účtu objednávateľa.
7. Dodávateľ má povinnosť vystaviť na odmenu alebo iné finančné plnenie podľa tejto zmluvy riadny daňový doklad – faktúru v súlade s ustanoveniami zákona č. 222/2004 Z. z. o dani z pridanej hodnoty v znení neskorších predpisov, ktorej údaje budú zhodné s údajmi uvedenými v tejto zmluve a taký daňový doklad (faktúru) doručiť objednávateľovi.
8. Dodávateľ berie na vedomie, že v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len „zákon č. 215/2019“) mu vznikne povinnosť vydávať, okrem faktúry podľa bodu 6. tohto článku tejto zmluvy, aj zaručenú elektronickú faktúru podľa zákona č. 215/2019. Objednávateľ berie na vedomie, že v zmysle zákona č. 215/2019 mu vznikne povinnosť prijímať od dodávateľa, okrem faktúry podľa bodu 6. tohto článku tejto zmluvy, aj zaručenú elektronickú faktúru, ktorú bude povinný vydávať dodávateľ podľa zákona č. 215/2019.

# IV.

# Podmienky vykonania servisných prác

1. Odborná prehliadka a odborná skúška EPS - ročná kontrola bude vykonaná vždy v mesiaci **apríl** každého roka pre objekt: administratívna budova vo výlučnom vlastníctve Slovenskej konsolidačnej, a.s., súpisné číslo 2831, nachádzajúca sa na Cintorínskej ul. č. 21 v Bratislave (ďalej aj ako „objekt“).
2. Prevádzkový servis pre EPS - štvrťročná kontrola bude vykonaná v mesiacoch**január, júl, október** každého roka pre objekt uvedený v bode 1. tohto článku zmluvy.
3. Mesačná kontrola bude vykonaná v mesiacoch **január, február, marec, máj, jún, júl, august, september, október,  novembra december** každého roka pre objekt uvedený v bode 1. tohto článku tejto zmluvy.
4. Objednávateľ zabezpečí pre pracovníkov dodávateľa voľný vstup do príslušných prevádzok v objekte, v ktorých sú namontované zariadenia EPS.
5. Objednávateľ poskytne po dobu vykonania servisu a ďalších služieb dodávateľovi bezplatne k dispozícii v objekte:
* miestnosť pre servisného technika s elektrickou zásuvkou 220 V
* u hlásičov umiestnených vyššie ako 8 m zabezpečí objednávateľ bezpečnú prístupovú cestu (montážnu plošinu, rebrík)
* platnú projektovú dokumentáciu
* záznamovú knihu EPS.
1. Dodávateľ prehlasuje, že pred podpisom zmluvy sa podrobne oboznámil s objektom a predmetným zariadeniami a tiež s dokumentáciou, ktorá je postačujúca pre výkon tých činností, ktoré sú predmetom tejto zmluvy.
2. Pre celú dobu skúšok a počas vypojenia z prevádzky zariadenia EPS zaistí objednávateľ požiarnu bezpečnosť v objekte a podmienky bezpečnej práce servisných pracovníkov.
3. Dodávateľ zodpovedá za bezpečnosť a ochranu zdravia pri práci svojich pracovníkov alebo ním poverených tretích osôb, ktoré sa budú pohybovať v objekte objednávateľa.
4. Dodávateľ prehlasuje že na výkon týchto činností, ktoré sú predmetom tejto zmluvy má právoplatné oprávnenia, v zmysle platných predpisov a smerníc. V prípade likvidácie poškodených EPS môže použiť služby iných oprávnených subjektov.
5. Dodávateľ je oprávnený odovzdať objednávateľovi správy o odbornej prehliadke a odbornej skúške až po zaplatení príslušnej faktúry objednávateľom.

# V.

# Záruka

1. Pri plnení podmienok návodu k EPS a podmienok tejto zmluvy zodpovedá dodávateľ za riadny chod EPS pre obdobie do termínu ďalšej dohodnutej prehliadky.
2. Zmluvné strany sa zaväzujú neposkytnúť a nezverejňovať žiadne informácie tretím osobám, ktoré získali v súvislosti s obchodmi podľa tejto zmluvy, prípadne, ktoré by mohli poškodiť vzájomné vzťahy oboch strán alebo jednej zo strán.

# VI.

# Zmluvná pokuta

1. V prípade omeškania dodávateľa s poskytnutím dohodnutých služieb podľa tejto zmluvy má objednávateľ voči dodávateľovi nárok na zmluvnú pokutu vo výške 0,05 % z dohodnutej odmeny za každý deň omeškania. Tým nie je dotknutý nárok objednávateľa na prípadnú náhradu škody.
2. V prípade omeškania objednávateľa so zaplatením odmeny má dodávateľ voči objednávateľovi nárok na zmluvnú pokutu vo výške 0,05 % z vyúčtovanej odmeny podľa tejto zmluvy.

**VII.**

**Skončenie zmluvy**

1. Túto zmluvu možno ukončiť písomnou dohodou zmluvných strán.
2. Zmluvné strany sa dohodli, že ktorákoľvek zmluvná strana je oprávnená vypovedať túto zmluvu a to aj bez uvedenia dôvodu. Zmluvné strany sa dohodli, že výpovedná doba je 3-mesačná a začína plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane.
3. Zmluvné strany sa dohodli, že objednávateľ je oprávnený odstúpiť od tejto zmluvy písomným oznámením doručeným dodávateľovi, ak dodávateľ:
4. poruší svoje povinnosti uvedené v tejto zmluve a svoje konanie nenapraví ani v primeranej dodatočnej lehote, ktorú mu písomne stanovil objednávateľ,
5. podstatným spôsobom poruší svoje povinnosti uvedené v tejto zmluve; za podstatné porušenie zmluvy sa považuje porušenie povinností podľa článku I., II. a IV. tejto zmluvy, ako aj omeškanie dodávateľa s plnením predmetu plnenia podľa čl. IV. tejto zmluvy o viac ako 5 dní; to neplatí, ak k omeškaniu došlo z dôvodov na strane objednávateľa,
6. vstúpi do likvidácie alebo je podaný návrh na konkurz na jeho majetok alebo je vyhlásený konkurz na jeho majetok.
7. Dodávateľ je oprávnený odstúpiť od tejto zmluvy písomným oznámením doručeným objednávateľovi, ak objednávateľ:
8. je o viac ako 20 dní v omeškaní s úhradou vyúčtovanej odmeny dodávateľom podľa tejto zmluvy; to neplatí, ak k omeškaniu došlo z dôvodov na strane dodávateľa,
9. vstúpi do likvidácie alebo je podaný návrh na vyhlásenie konkurzu na jeho majetok alebo je vyhlásený konkurz na jeho majetok.
10. V prípade odstúpenia od zmluvy sa táto zmluva neruší od počiatku, ale zánik tejto zmluvy nastáva dňom, kedy bolo písomné odstúpenie od zmluvy doručenej druhej strane; dodávateľ odovzdá objednávateľovi splnenú časť predmetu plnenia, ktorá bola vykonaná v súlade s touto zmluvou. Dodávateľ má voči objednávateľovi nárok na zaplatenie tej časti predmetu plnenia, ktorú podľa tejto zmluvy odovzdal objednávateľovi ku dňu odstúpenia od tejto zmluvy.

**VIII.**

**Záverečné ustanovenia**

1. Táto zmluva sa uzatvára na dobu určitú, a to na dobu 48 mesiacov odo dňa jej účinnosti, ak sa jej trvanie neskončí skôr, a to vyčerpaním celkovej ceny uvedenej v článku III. bod 4. veta posledná tejto zmluvy.
2. Túto zmluvu je možné meniť a dopĺňať len písomnými dodatkami podpísanými oboma zmluvnými stranami.
3. Neoddeliteľnou súčasťou tejto zmluvy je Príloha č. 1 „Zariadenia elektrickej požiarnej signalizácie“.
4. Táto zmluva nadobúda platnosť dňom jej podpísania zmluvnými stranami. Táto zmluva nadobudne účinnosť, v súlade s ust. § 47a ods. 1 Občianskeho zákonníka, dňom nasledujúcim po dni jej zverejnenia v Centrálnom registri zmlúv vedenom Úradom vlády SR v zmysle zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Ak vyplýva povinnosť zverejniť túto zmluvu obom zmluvným stranám v Centrálnom registri zmlúv, tak podľa ust. § 5a ods. 13 zákona č. 211/2000 Z.z. rozhodujúce pre nadobudnutie jej účinnosti je prvé zverejnenie tejto zmluvy, tzn. zverejnenie, ktoré nastane skôr.
5. Ak niektoré ustanovenia tejto zmluvy nie sú celkom alebo sčasti účinné alebo neskôr stratia účinnosť, nie je tým dotknutá platnosť ostatných ustanovení. Namiesto neúčinných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu tejto zmluvy, pokiaľ pri uzatváraní tejto zmluvy zmluvné strany túto otázku brali do úvahy.
6. Právne vzťahy založené touto zmluvou a vzťahy s ňou súvisiace sa riadia právnym poriadkom Slovenskej republiky, najmä ustanoveniami zákona č. 513/1991 Zb. Obchodného zákonníka.
7. Právne vzťahy založené touto zmluvou sú záväzné aj pre právnych nástupcov zmluvných strán.
8. Táto zmluva je vyhotovená v slovenskom jazyku v dvoch rovnopisoch, z toho jeden rovnopis je určený pre objednávateľa a jeden rovnopis je určený pre dodávateľa.
9. Zmluvné strany vyhlasujú, že zmluvu uzavreli na základe ich slobodnej vôle, nebola uzavretá v tiesni za nápadne nevýhodných podmienok, ich zmluvná voľnosť nie je obmedzená. Zmluvu si prečítali, jej obsahu rozumejú a na znak súhlasu s jej obsahom zmluvu podpisujú.

V Bratislave, dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mgr. Peter Egry JUDr. Denisa Vargová

 predseda predstavenstva podpredseda predstavenstva

 Slovenská konsolidačná, a.s. Slovenská konsolidačná, a.s.

V ................ dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Príloha č. 1**

**Zariadenia elektrickej požiarnej signalizácie**

Aktuálny stav zariadení elektrickej požiarnej signalizácie ku dňu účinnosti tejto Zmluvy:

1. ústredňa MHU 116 1 ks
2. náhradný zdroj BEL 12V/7,2Ah 1 ks
3. automatický hlásič MHG 241 43 ks
4. automatický hlásič MHG 262 37 ks
5. automatický hlásič s izol. MHG 262i 2 ks
6. automatický hlásič MHG 243 8 ks
7. automatický hlásič MHG 362 4 ks
8. automatický hlásič MHG 341 1 ks
9. tlačidlový hlásič MHA 141 16 ks
10. reléová skriňa MHY 908 1 ks
11. záplavový hlásič 11 ks
12. technologický hlásič MHG 943 2 ks
13. technologický hlásič 923 2 ks
14. technologický hlásič MHY 925-VV8 1 ks
15. technologický hlásič MHY 925-VV4 1 ks
16. technologický hlásič MHG 941 2 ks
17. siréna ROLPSB/RL/R/D 9 ks